།ཟབ་ལམ་བར་དུ་དགེ་བའི་ཁྲིད་ཡིག་བཞུགས་སོ། །
ཀུན་དགའ་ལེགས་གྲུབ་ཀྱིས་མཛད།
།དཔལ་ ལྡན་ བླ་ མ་ དུས་འཁོར་ལ་བཏུད་ནས། །རྫོགས་པའི་སངས་རྒྱས་
དོན་གྲུབ་རིན་འབྱུང་སོགས། །ལེགས་པར་མངོན་གྱུར་སྲོག་འཛིན་རྣལ་འབྱོར་གྱི། །ཟབ་ལམ་
བར་དུ་དགེ་བའི་ཁྱིད་ཡིག་བརྗོད། །
གཉིས་པ་སྲོག་རྩོལ་དང་འཛིན་པའི་ཁྲིད་ལ་གཉིས། སྲོག་རྩོལ་གྱི་རྣལ་འབྱོར།
འཛིན་ པའི་ རྣལ་ འབྱོར་ རོ། ། །དང་ པོ་ ལ་ དྲུག །མཚན་ དོན། དུས་ མཚམས། བསྒོམ་ ཚུལ།
རྟགས་ཚད། དག་དབྱེ། འབྲས་བུའོ། །དང་པོ་ནི། དཔལ་ལྡན་རྒྱུད་ཀྱི་སྒྲུབ་ཐབས་ ཀྱི་ ལེའུ་
ལས། སྲོག་རྩོལ་དག་ཀྱང་ལམ་ནི་གཉིས་པོ་དག་ནི་སྒྱེལ་ཞིང་དབུ་མར་སྲོག་ནི་ཞུགས་པ་དག་
ཏུ་འགྱུར། །ཞེས་སོ། །དེའི་དོན་སྲོག་ནི་ལྟེ་བའི་སྟེང་དུ་གཡོན་དང་གཡས་ཀྱི་རྩ་གཉིས་ནས་རྒྱུ་
བའི་རླུང་ཡིན། རླུང་དེ་དག་གཡོན་གཡས་ཀྱི་རྩ་ལ་རྒྱུ་བ་བཀག་ནས། ཨ་ཝ་དྷུ་ཏིའི་ནང་དུ་ལྟེ་
བའི་དབུས་ནས་འཇུག་པར་བྱེད་པ་ནི་རྩོལ་བ་ཡིན་ནོ། །སྟེང་དུ་སྲོག་རླུང་དབུ་མར་ཆུད་པར་
-290-

ཟབ་ལམ་ཁྲིད་ཡིག་གི་ཆོས་སྐོར།
གྱུར་པ་ལས། འོག་ཏུ་གཡོན་དང་གཡས་སུ་བཤང་བ་དང་གཅི་བའི་རྩ་ལ་རྒྱུ་བའི་ཐུར་སེལ་གྱི་
རླུང་ཡང་། གསང་གནས་ཀྱི་འཁོར་ལོའི་དབུས་ནས་དབུ་མའི་སྨད་ཀྱི་ཆ་དུང་ཅན་མའི་ནང་དུ་
འཇུག་གོ །
གཉིས་པ་ནི། དཔལ་ལྡན་རྒྱུད་ཀྱི་ནང་གི་ལེའུ་ལས། སྟོང་པ་ལ་ནི་དུ་བ་ལ་སོགས་
བླ་མའི་ངེས་པའི་དབང་གི་གཟུགས་བརྙན་ཙམ་དུ་བསྒོམ་པར་བྱ། །དེ་ནས་རྩ་ཡི་འཁོར་ལོ་
རྣམས་སུ་སྲོག་དང་ཐུར་སེལ་རླུང་ནི་བརྟན་པ་དག་ཀྱང་བྱེད་པ་སྟེ། །ཞེས་སོ་ཞེས་པའི་དོན།
སོར་བསམ་གྱིས་རྟགས་བཅུ་རྫོགས་པར་མཐོང་ཞིང་རྣམ་པ་ཐམས་ཅད་པའི་སྟོང་པ་ཉིད་ཀྱི་
གཟུགས་ཀྱང་མཐོང་བ་བརྟན་པོར་གྱུར་པ་ན། དབུ་མའི་ལམ་སྦྱངས་པ་ཡིན་པས་མཚམས་དེ་
ནས་སྲོག་རྩོལ་བསྒོམ་སྟེ། ཆུ་འདྲེན་པའི་ཡུར་བའི་ནང་བསལ་ནས་ཆུ་འདྲེན་པ་ལྟ་བུའོ། །སྙན་
རྒྱུད་ལས། འདུ་བྱེད་ཕུང་པོ་རླུང་རྒྱུའི་དུས། །ཞེས་སྣ་བུག་གཡོན་ལ་རླུང་གི་རླུང་རྒྱུ་བའི་དུས
སུ་བསྒོམ་སྟེ། ལས་དང་པོ་པས་ངོས་ཟིན་པ་ཅུང་ཟད་དཀའ།
གསུམ་པ་ནི་བསྒོམ་ཚུལ་ལ་བཞི། བྱ་བའི་ཡུལ། བསྒོམ་པའི་དགོས་པ། ཇི་ཙམ་སྒོམ་
པ། བསྒོམ་པའི་ཚུལ་ལོ། །དང་པོ་ནི་ལྟེ་བའི་སྟེང་དུ་གཡོན་ན་རྩ་རྐྱང་མ། གཡས་ན་རོ་མ།
དབུས་ན་རྩ་ཨ་ཝ་རྒྱུ་ཏིའི་སྟེ་རྩའི་གཙོ་བོ་གསུམ་ལྟེ་བའི་འོག་ཏུ་གཡོན་ན་བཤང་བའི་རྩ།
གཡས་ན་གཅིག་བའི་རྩ། དབུས་ན་དུང་ཅན་མ་སྟེ་རྩའི་གཙོ་བོ་གསུམ། གསང་གནས་ཀྱི་
འཁོར་ལོའི་བར་དུ་གནས་ཤིང༌། གསང་བའི་པདྨའི་འོག་ཏུ་བཤང་བའི་རྩ་དབུས་གཅི་བའི་རྩ་
གཡོན། ཁུ་བའི་རྩ་དུང་ཅན་མ། གཡས་ནས་འགྲོ་སྟེ། དེ་ལྟར་རྩ་དྲུག་དེ་རྣམས་ནས་རྒྱུ་བའི་
སྲོག་ཐུར་ནི་ཡུལ་སྟེ། སྙན་རྒྱུད་ལས། ཡུལ་ནི་རྩ་གསུམ་རླུང་ཡིན་ནོ། །ཞེས་སོ། །གཉིས་པ་
ནི། ནང་གི་ལེའུ་ལས། དང་པོར་མཐའ་དག་རྒྱལ་བའི་ལུས་ནི་དངོས་གྲུབ་རྒྱུ་རུ་སྔགས་པ་དག་
གིས་ཡང་དག་བསྲུང་བར་བྱ། །ལུས་མེད་ན་ནི་དངོས་གྲུབ་མེད་ཅིང་སྐྱེ་བ་འདི་ལ་མཆོག་གི་
-291-

བརྩེ་ཆེན་འོད་སྣང་ལས། སྟོང་ར་མཁན་བརྒྱུད་བཀའ་འབུམ། ༼ཁ
བདེ་བ་ཐོབ་པར་འགྱུར་བའང་མེད། །དེ་ཕྱིར་ལུས་ཀྱི་དོན་གྱི་རྒྱུར་ནི་ཉིན་ཞག་སོ་སོའི་དུས་སུ་
རྩ་ཡི་སྦྱོར་བ་བསྒོམ་པར་བྱ། །ལུས་ནི་གྲུབ་ན་གཞན་གྱི་དངོས་གྲུབ་སྲིད་པ་གསུམ་གྱི་གནས་
སུ་མན་ངག་བཞུག་པ་ཉིད་དུ་རབ་ཏུ་འགྱུར། །ཞེས་སོ། །དེའི་དོན་སྲོག་ཐུར་གྱི་རླུང་ཕྱི་རོལ་དུ་
རྒྱུ་བ་ནི་བསྡུད་རིམ་ཡིན་པས་འཆི་བའི་རྒྱུ་ཡིན་ལ། ནང་དུ་དྲངས་ནས་གཡོ་མེད་དུ་གནས་པ་
ནི་སྐྱེ་རིམ་ཡིན་པས། ལུས་ཡུན་རིང་འཚོ་བའི་རྒྱུ་ཡིན། དེའི་ཕྱིར་འཇིག་རྟེན་དང་འཇིག་རྟེན་
ལས་འདས་པའི་དངོས་གྲུབ་ཀྱི་དོན་དུ་ལུས་བསྲུང་བ་བྱ་བ་ཡིན། སྙན་རྒྱུད་ལས། དེ་ནས་སྟོང་
གཟུགས་མཐོང་ནས་ནི། །མི་འགྱུར་བདེ་བ་སྐྱེ་བའི་ཕྱིར། །སྲོག་རྩོལ་ཡན་ལག་བསྒོམ་པར་
བྱ། །ཞེས་སོ། །
གསུམ་པ་ནི། རླུང་གཡོན་གཡས་ཀྱི་རྩ་ལ་རྒྱུ་བ་མེད་པར། དྲག་ཏུ་དབུ་མ་འབའ་
ཞིག་ནས་རྒྱུ་ཞིང་འཛག་མེད་ཀྱི་བདེ་བ་ཉམས་ནམ་མ་ཐོབ་ཀྱི་བར་དུ་བསྒོམ་མོ། །སྙན་རྒྱུད་
ལས། ཟླ་བ་དྲུག་ཏུ་བརྩོན་བྱས་པས། །ཞག་རེར་རླུང་བཅུ་འགགས་འགྱུར་ཏེ། །ཉི་ཁྲི་ཆིག་
སྟོང་དྲུག་བརྒྱ་འགག །དེ་ཡིས་ལྟེ་བར་རླང་གཉིས་བསྡོམས། །ཡེ་ཤེས་གཏུམ་མོ་འབར་བ་ཡི།།
སངས་རྒྱས་ལྷ་མོ་བཅུ་བསྲེག་ནས། ཁུ་བ་འབབ་པའི་བདེ་བ་འབྱུང་། །སྟེང་དང་འོག་ཏུ་གནས་
གཉིས་འདོད། །ཞེས་སོ། །
བཞི་པ་བསྒོམ་པའི་ཚུལ་ལ་དྲུག །སྒོམ་པའི་གནས། ལུས་གནད། ལྟ་སྟངས།
བསྒོམ་ཚུལ། སྒོམ་པའི་ཚད། དགག་སེལ་བའོ། །དང་པོ་ནི། སྔར་གྱི་ཉིན་མཚན་ གྱི་རྣལ་
འབྱོར་གྱི་གནས། གཙོ་བོར་མཚན་མོའི་རྣལ་འབྱོར་གྱི་གནས། གཉིས་པ་ནི། སོ་སོའི་སྐབས་
སུ་བཤད་པར་བྱའོ། །གསུམ་པ་ནི། བདུད་རྩི་འཁྱིལ་བའི་ལྟ་སྟངས་མིག་མཚམས་ཀྱི་ཐད་
ཀའི་ནམ་མཁའ་ལ་བལྟ་སྟེ། རྒྱུད་ཀྱི་རྒྱལ་པོ་ལས། བགེགས་མཐར་བྱེད་པའི་ལྟ་བ་འདུག་
པའི་ལམ་དུ་སོན་པ་ཡིས་ཀྱང་ཉེ་བའི་བསྒྲུབ་པ་ཡན་ལག་དྲུག་ཞེས་སོ། །འདི་ནི་སྨིན་མཚམས་
-292-

ཟབ་ལམ་ཁྲིད་ཡིག་གི་ཆོས་སྐོར།
ཀྱི་ཐད་ཀ་ནས་སོར་བཅུ་དྲུག་ཙམ་འཕགས་པའི་ནམ་མཁའ་ལ་ལྟ་བ་ཉིད་དོ། །
བཞི་པ་བསྒོམ་ཚུལ་ལ། སྙན་རྒྱུད་རྡོ་རྗེའི་ཚིག་དྲུག་སྟེ། དེ་ལ་ཚིག་ཟིན་པས་ཚིག་
ཁྲིད། དོན་ངོ་ཤེས་པས་དོན་ཁྲིད། ཉམས་མྱོང་ཤར་བ་མྱོང་ཁྲིད། ཡོན་ཏན་སྐྱེས་པ་འབྲས་
བུའི་ཁྲིད། དེ་བཞི་བཞི་ལས། རྡོ་རྗེའི་ཚིག་དང་པོ་སྔོན་འགྲོ་དང༌། གགས་སེལ་གྱི་རླུང་སྦྱོར་རྡོ་
རྗེའི་བཟླས་པས་རྩ་ལམ་སྦྱང་བ་ལ་གཉིས། རྩ་ལམ་སྦྱོང་ཚུལ། རྟགས་སོ། །དང་པོ་འདུག་
སྟངས་ནི། རྡོ་རྗེ་དཀྱིལ་དཀྲུངས་སམ། གྲང་ན་ཙོག་དཀྲུངས་ཡང༌རུང༌། སྒལ་ཚིགས་སྲང༌།
མགྲིན་པ་དྲང་ལ་སྒུར། ལག་པ་ཁུ་ཚུར་སྙིང་ཁར་བསྣོལ། ངག་རླུང་སྦྱོར་བཞི་ལས། བརྗོད་པ
རྡོ་རྗེའི་བཟླས་པ་ནི་རྟོག་བཅས་ཡིན་པས་འདིར་མི་བྱེད། དམིགས་པ་རྡོ་རྗེའི་བཟླས་པ་ནི་རླུང་
རོ་འབུད་པ་བྱ་སྟེ། རླུང་གང་ནས་རྒྱུ་བརྟགས། གཡས་ནས་རྒྱུ་ན་རླུང་ཁ་དོག་དམར་པོ་དང༌།
གཡོན་ནས་རྒྱུ་ན་རླུང་ཁ་དོག་དཀར་པོ་དང༌། གཉིས་ཀ་ནས་རྒྱུ་ན་རླུང་ཁ་དོག་ལྗང་ཁུ་ལ་
དམིགས་ཏེ། ནང༌དུ༌འཇུག༌པ༌དང༌། ལྟེ༌བར༌གནས༌པ༌དང༌། ཕྱིར༌བཏང༌བ་ལ་དམིགས།
ཡང་ན་རླུང་སྣ་བུག་གཡས་གཡོན་གང་ནས་རྒྱུ་ཡང་རུང་སྟེ། འཇུག་པ་ན་ཨོཾ་དཀར་པོ། གནས་
པ༌ན༌ཧཱུྃ་སྔོན༌པོ། ལྡང༌བ༌ན༌ཨཱཿདམར་པོ་རྗེས་སུ་དྲན་པ། སྣ་བུག་གཡོན་དང་གཡས་དང་
གཉིས་ཀ་ལ་མཉམ་པར་རྒྱུ་བའི་སྒོ་ནས་སྐུ་གསུང་ཐུགས་རྡོ་རྗེའི་བཟླས་པ་སྟེ། དེ་རེ་རེ་ལ་
ཡང༌འཇུག་པ་སྐུ་དང༌། གནས་པ་ཐུགས་དང༌། ལྡང་བ་གསུང་སྟེ། གསུམ་གསུམ་དུ་ཕྱེ་བས་
དགུའོ། །འདི་རླུང་འགག་པའི་ཐབས་ཡིན་པས་བསྟུད་རིམ་ལྡང་བ་ནས་མགོ་རྩོམ་པ་འཐད་དོ།།
བརྡར་གྱུར་རྡོ་རྗེའི་བཟླས་པ་ནི། རླུང་གི་ཁ་དོག་དང་ཡིག་འབྲུ་གཉིས་ཀ་ལ་མི་དམིགས་པ
རླུང་སེམས་གཉིས་མེད་འཇུག་གནས་འབྱུང་བ་གསུམ་ལ་སེམས་གཏོད་པ་སྟེ་སྣ་བུག་གཡོན་
ནས་འཇུག་གནས་འབྱུང་གསུམ་བརྟན་པ་སྐུ་དང༌། གཡས་ནས་གསུམ་གསུང་དང༌། མཉམ་
རྒྱུའི་གསུམ་ཐུགས་རྡོ་རྗེའི་བཟླས་པ་བྱ་སྟེ། རྒྱུད་ཀྱི་རྒྱལ་པོ་ལས། ཟླ་བ་ཉི་མ་ཨ་སོགས་
-293-

བརྩེ་ཆེན་འོད་སྣང་ལས། སྟོང་ར་མཁན་བརྒྱུད་བཀའ་འབུམ། ༼ཁ
སོགས་རྣམ་གསུམ་སྒྲོད་གནས་སྐུའི་རྡོ་རྗེ་སོགས་བཟླས་པ། །ཞེས་སོ། །ཐུགས་རྡོ་རྗེའི་བཟླས་
པའི་དུས་སུ་ལྟེ་བར་གནས་པ་ཧཱུཾ་ཇེ་རིང་བྱ་ཞིང་། ནང་དུ་འཇུག་པ་ཨོཾ་དང༌། ཕྱིར་ལྡང་བ་ཨཱ་ཇི་
ཐུང་བྱའོ། །རྡོ་རྗེའི་བཟླས་པ་འདི་ནི་རླུང་སྦྱོར་ཐམས་ཅད་ཀྱི་སྔོན་འགྲོ་དང་རྩ་ལམ་འབྱོངས་
ཏེ། ཁམས་སྙོམས་ནས་རླུང་གི་གགས་མི་འབྱུང་། ཞི་གནས་ཀྱི་ཏིང་ངེ་འཛིན་སྐྱེ་བ་སོགས་ལན
ཡོན་དཔག་ཏུ་མེད་དོ། །སེམས་ཀྱི་བཞག་ཐབས་གོང་གི་དམིགས་པ་བྱེད་དུས་སྟོང་གཟུགས་
ལ་ཡང་ཡེངས་མེད་དུ་ལྟ་བ་མ་ཤོར་བར་བྱའོ། །དོན་དམ་རྡོ་རྗེའི་བཟླས་པ་ནི། མཚན་བརྗོད་
ལས། འདི་ལྟར་སངས་རྒྱས་བཅོམ་ལྡན་འདས། །རྫོགས་པའི་སངས་རྒྱས་ཨ་ལས་བྱུང་། །ཨ་
ནི་ཡིག་འབྲུ་ཀུན་གྱི་མཆོག །ཞེས་པ་ལྟར། ཆོས་དབྱིངས་གདོད་མ་ནས་སྐྱེ་བ་མེད་ཅིང་རང་
བཞིན་གྱིས་འོད་གསལ་བའི་སྟོང་པ་ཉིད་ཀྱི་གཟུགས་མངོན་སུམ་དུ་མཐོང་བ་རྣམ་པར་མི་རྟོག་
པའི་ཏིང་ངེ་འཛིན་སྐྱེ་བ་བསྒོམ་པའོ། །
གཉིས་པ་ནི། ལུས་ཉམས་རྩ་གསུམ་སྒོ་གྲོལ་འགགས་ཀྱི་བདེ་མི་བདེའི་ངེས་པ་དང་
རླུང་ཉམས་རླུང་སྣ་སྒོ་གང་ནས་རྒྱུ་བ་ངེས་པ་དང༌། སེམས་ཉམས་རིག་པ་གསལ་སྟོང་རྟོག་
མེད་ཀྱི་བྱེ་བྲག་ངེས་པ་དང༌། མཐོང་ཉམས་རླུང་རྟགས་ཀྱི་རྣམ་པའི་བྱེ་བྲག་གསལ་བ་ངེས་པ་
དང༌། རྨི༌ཉམས༌རྡོ་རྗེའི་བཟླས༌པ༌མང་ཉུང་གི་རྨི་ལམ་འཇམ་རྩུབ་སོགས་ངེས་པའོ། །རྡོ་རྗེ་
ཚིག་གཉིས་པ་འབྱོངས་ནས་འཇམ་རླུང་དགང་སྟེང་གི་སྦྱོར་བས་སྲོག་དབུ་མའི་ཐིག་ལེར་
བཞུགས་པ་ལ་གཉིས། སྲོག་དབུ་མར་བཞུག་ཚུལ། སྲོག་དབུ་མར་ཆུད་པའི་རྟགས་སོ། །དང་
པོ་ ལ་ ལུས་ ཀྱི་ འདུག་ སྟངས་ནི། སྣ་བུག་གཡོན་ནས་རླུང་རྒྱུ་ན། རྐང་ པ་ གཡས་བསྐུམ།
གཡོན་བརྐྱང༌། སྣ་བུག་གཡས་ནས་རླུང་རྒྱུ་ན། རྐང་གཡོན་བསྐུམ། གཡས་བརྐྱང༌། ཡང་ན་
དཀྱིལ་དཀྲུངས་བྱ། ངག་གི་རླུང་སྦྱོར་ནི། རྒྱུད་ཀྱི་རྒྱལ་པོ་ལས། མཆན་ཁུང་ གཡས་ དང་
གཡས་མིན་ལས་ནི་ནུ་མ་དག་ཀྱང་སྟོབས་ལྡན་སྲོག་ནི་བཀག་པ་ལས། །གཡས་ནས་གཡོན་
-294-

ཟབ་ལམ་ཁྲིད་ཡིག་གི་ཆོས་སྐོར།
པའི་རྩར་ནི་འཕྲལ་ལ་རབ་ཏུ་འབབ་སྟེ་གཡོན་པའི་མཆན་ཁུང་ལས་ཀྱང་གཡས་སུའོ། །ཟླ་བ་
ཕྱེད་ཀྱི་ཀྱང་ནི་འཆི་སྟེར་འཆི་ལྟས་འཕྲོག་སྟེ་རྣལ་འབྱོར་ལྡན་པས་རྣལ་འབྱོར་པ་ཡིས་སོ། །
ཞེས་པ་ལྟར། རླུང་རོ་བུས་ལ་རླུང་སྣ་བུག་གང་ནས་རྒྱུ་བརྟགས་ནས་གཡོན་ནས་རྒྱུ་ན་ལག་པ་
གཡས་པས་ནུ་མ་གཡོན་པའི་སྟེང་ནས་དཔུང་པ་གཡོན་པས་ནན་ལ་གདོང་དང་མིག་གཡས་
སུ་བལྟ་སྟེ། འོག་སྒོ་ཅུང་ཟད་བསྡམས་ནས། གཡོན་པའི་རྡོ་རྗེ་ཁུ་ཚུར་གྱི་མཛུབ་མོས་སྣ་བུག་
གཡས་པ་ཅུང་ཟད་མནན་ལ་སྟེང་རླུང་སྣ་བུག་གཡོན་ནས་དལ་བུས་ནང་དུ་བརྔུབས་པས་
དབང་བསྡུད་དེ། དེ་ནས་གཡོན་དུ་བལྟས་ནས་གཡོན་པའི་རྡོ་རྗེ་ཁུ་ཚུར་གྱི་མཛུབ་མོས་སྣ་
བུག་གཡོན་པ་མནན་ཏེ། རླུང་བཟུང་ལ་ཁེངས་ཙམ་ལས་རྩོལ་བས་མི་དགག་པར་མི་བདེ་བ
ཙམ་ན་སྣ་བུག་གཡས་ནས་རླུང་དལ་བ
གཡས་ནས་རླུང་དལ་བུས་བུས་ལ་བཏང་ངོ༌། །རླུང་སྣ་བུག་གཡས་ནས་རྒྱུ་ན་
ལག་པ་གཡོན་པས་ནུ་མ་གཡས་པ་མནན་པའི་སྟེང་ནས་དཔུང་པ་གཡས་པས་མནན་ལ་
གདོང་དང་མིག་གཡོན་དུ་བལྟ་སྟེ། གཡས་པའི་རྡོ་རྗེ་ཁུ་ཚུར་གྱི་མཛུབ་མོས་སྣ་བུག་གཡོན་པ་
ཅུང་ཟད་མནན་ལ་སྣ་བུག་གཡས་ནས་རླུང་ནང་དུ་མྱུར་དུ་ཕྱིར་བུས་ཏེ། ནང་དུ་དལ་བུས་
རྔུབས་པས་བཀུག་ནས་ལྟེ་བར་ཅུང་ཟད་མནན་ཅིང་འོག་སྒོ་ཅུང་ཟད་འཐེན་པས་བསྡམས་ཏེ་
གཡས་སུ་བལྟས་ནས་གཡས་པའི་མཛུབ་མོས་སྣ་བུག་གཡས་པ་མནན་ཞིང་རླུང་བཟུང་ལ་
ཁེངས་ཙམ་ལས་རྩོལ་བས་མ་དགག་པར་མི་བདེ་བ་མེད་ཙམ་ན་སྣ་བུག་གཡོན་ནས་རླུང་དལ་
བུས་བུད་དེ་བཏང་ངོ༌། །དེ་ལྟར་ཐོག་མར་རླུང་གཡས་ནས་གཡོན་དུ་བསྒྱུར་བ་དང༌། གཡོན་
ནས་གཡས་སུ་བསྒྱུར་བ་རེ་འཇོག་ཏུ་བྱས་པའི་བསྒྱུར་ཐེངས་བདུན་ཙམ་ལ་ཐུན་རེར་བྱས་པའི་
ཐུན་མ་ཆག་པར་ཟླ་གཅིག་གི་བར་དུ་ནངས་རེ་བཞིན་བྱ་ཞིང་། དེ་ནས་ཐུན་གཉིས་དང་གསུམ་
ལ་སོགས་པ་ཅི་རིགས་པར་མནན་ཏེ་རླུང་དབུ་མར་དྲག་ཏུ་རྒྱུ་བར་འགྱུར་གྱི་བར་དུ་བྱའོ། །
འདིའི་གནད་ཞིབ་པར་བླ་མའི་ཞལ་དང་ཕྱག་ལེན་ལས་ཤེས་པར་བྱའོ། །འདི་ནི་འཆི་བ་བསླུ་
-295-

བརྩེ་ཆེན་འོད་སྣང་ལས། སྟོང་ར་མཁན་བརྒྱུད་བཀའ་འབུམ། ༼ཁ
བའི་མན་ངག་ཏུ་ཡང་གསུངས་སོ། །སེམས་ཀྱི་བཞག་ཐབས་ནི་སྟོང་གཟུགས་ཀྱི་སྣང་བ་གང་
ཤར་ལ་ལྟ་ཞིང་བསྒོམ་པའོ། །
གཉིས་པ་ནི། ལུས་རྟགས་སྨིན་མཚམས་སུ་འདུས་ཤིང་གཙུག་ཏོར་དུ་ཟ་བ་དང་
འཁྲིགས་པ་ལ་སོགས་པ་དང༌། རླུང་དྲགས་དབུགས་རྒྱུ་བ་མི་ཚོར་ཞིང་བརྟགས་ན་
ཉེས་ཀ་ནས་ཤིན་ཏུ་དལ་བར་རྒྱུ་བ་དང༌། སེམས་རྟགས་ཤེས་པ་གསལ་སྟོང་རྟོག་པ་མེད་
བརྟགས་ན་སྣ་སྒོ་
པར་གནས་པ་དང་མཐོང་རྟགས་དུ་བ་ལྟ་བུ་ལ་སོགས་པ་རྟགས་བཅུ་དང་སྣ་ཚོགས་སྟོང་
གཟུགས་ གསལ་ ལ་ བརྟན་ པཪ་ སྣང༌བ་དང༌། རྨི་རྟགས་འཕུར་བ་དང༌། རྟ་རྒྱུག་པ་རྨི་བ་
ལ་སོགས་པ་དང་། དག་པའི་སྣང་བ་ཡང་འཆར་གསུང་ངོ་། །
མགྲིན་པ་སྒུར།
རྡོ་རྗེའི་ཚིག་གསུམ་པ་ཆུད་ནས་རྩུབ་རླུང་བུམ་པ་ཅན་གྱི་སྦྱོར་བས་སྲོག་དབུ་མའི་
ཐིག་ལེར་བཅིངས་པ་ལ་གསུམ། བུམ